C 135/8
LT
Europos Sąjungos oficialusis leidinys
2023 4 18
PRIEDAS
Įrodymai, pagrindžiantys leidimus turinčių zoologijos įstaigų ir veisimo bei išsaugojimo programų tikslų, nekeliančių grėsmės rūšių išsaugojimui, teisėtumą Šių gairių 3 skirsnio a ir b punktuose aprašomi atvejai, kai valstybės narės CITES valdymo institucija gali išduoti eksporto ir reeksporto leidimus arba prekybos Europos Sąjungoje sertifikatą, jei ji yra įsitikinusi, kad leidimas arba sertifikatas bus naudojamas teisėtais tikslais, nekeliančiais grėsmės rūšių išsaugojimui.
Siekiant užtikrinti, kad visoje ES būtų laikomasi suderinto požiūrio nustatant leidimus turinčių zoologijos sodų (1) ir veisimo bei išsaugojimo programų tikslų, nekeliančių grėsmės rūšių išsaugojimui, teisėtumą, pateikiama išsamesnė informacija.
Kadangi paraiškos išduoti eksporto leidimus, reeksporto leidimus arba prekybos Europos Sąjungoje sertifikatus gauti gali skirtis, valstybės narės paprastai turi kiekvienu konkrečiu atveju įvertinti pareiškėjo pateiktus įrodymus.
Visi pareiškėjai turi pateikti bent šiuos įrodymus: — jei tai Europos Sąjungos zoologijos įstaiga – ji įregistruota pagal Tarybos direktyvą 1999/22/EB (2) (toliau – ES zoologijos sodų direktyva); — jei tai trečiosios šalies zoologijos įstaiga – jis yra pripažintos veisimo programos dalyvė.
Zoologijos įstaigų taikomų pripažintų veisimo ir išsaugojimo programų pavyzdžiai yra Europos nykstančių rūšių programa (EEP), Amerikos rūšių išgyvenimo planas (SSP), Australazijos rūšių valdymo programa (ASMP) arba visuotiniai rūšių valdymo planai (GSMP); — jei tai rezervatas ir (arba) gelbėjimo centras – jis užregistruotas paskirties šalies kompetentingų institucijų ir jų prižiūrimas.
Jei paraiškoje pateikta informacija būtų neaiški arba kiltų abejonių ir (arba) problemų dėl įstaigos siekiamo tikslo arba veisimo ir išsaugojimo programos teisėtumo, valdymo institucija turėtų paprašyti išsamesnės informacijos.
(1) Žr.
25 išnašą.
(2) https://eur-lex.europa.eu/legal-content/LT/TXT/?uri=celex:31999L0022